
BIROULUI  PERMANENT 

AL

CAMEREI DEPUTAŢILOR
                 Vă înaintăm alăturat RAPORTUL asupra proiectului de Lege pentru ratificarea celui de-al treilea Protocol adiţional la Convenţia Europeană privind Extrădarea, deschis spre semnare la Strasbourg la 10 noiembrie 2010, semnat de către România la Viena la 20 septembrie 2012, trimis spre dezbatere în fond, Comisiei juridice, de disciplină şi imunităţi, cu adresa nr. PL-x 15 din                       1 februarie 2017 şi înregistrat cu nr.4c-11/145 din 2 februarie 2017. 
                  În raport de obiectul şi conţinutul său, iniţiativa legislativă face parte din categoria legilor ordinare.
	PREŞEDINTE

Eugen NICOLICEA

RAPORT  

asupra proiectului de Lege pentru ratificarea celui de-al treilea Protocol adiţional la Convenţia Europeană privind Extrădarea, deschis spre semnare la Strasbourg la 10 noiembrie 2010, semnat de către România la Viena la 20 septembrie 2012
În temeiul dispoziţiilor art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere în fond, cu proiectul de Lege pentru ratificarea celui de-al treilea Protocol adiţional la Convenţia Europeană privind Extrădarea, deschis spre semnare la Strasbourg la 10 noiembrie 2010, semnat de către România la Viena la 20 septembrie 2012, trimis cu adresa nr. PL-x 15 din 1 februarie 2017 şi înregistrat cu nr.4c-11/145 din 2 februarie 2017.

Potrivit prevederilor art. 75 din Constituţia României, republicată, şi ale art.92 alin. (8) pct. 1, din Regulamentul Camerei Deputaţilor, republicat, Camera Deputaţilor este prima Cameră sesizată. 

Consiliul Legislativ a avizat favorabil iniţiativa legislativă cu avizul nr.987 din 13 octombrie 2016.
Preşedintele României a emis decretul nr. 940 din 11 noiembrie 2016 privind supunerea spre ratificarea Parlamentului a celui de-al treilea Protocol adiţional la Convenţia Europeană privind Extrădarea, deschis spre semnare la Strasbourg la 10 noiembrie 2010, semnat de către România la Viena la 20 septembrie 2012.
Comisia pentru politică externă a avizat favorabil iniţiativa legislativă în şedinţa din 15 februarie 2017.
Proiectul de lege are ca obiect de reglementare ratificarea celui de-al treilea Protocol adiţional la Convenţia Europeană privind Extrădarea, deschis spre semnare la Strasbourg la 10 noiembrie 2010, semnat de către România la Viena la 20 septembrie 2012. Al treilea Protocol adiţional a fost elaborat ca o consecinţă a faptului că, deşi persoanele în cauză consimt la predarea lor în vederea extrădării, într-un număr mare de cazuri, procedura prevăzută de către Convenţie este una îndelungată.
În conformitate cu prevederile art. 61 din Regulamentul Camerei Deputaţilor, republicat, membrii Comisiei juridice au examinat această iniţiativă legislativă în şedinţa din  15 februarie 2017. 
Membrii Comisiei juridice, de disciplină şi imunităţi au fost prezenţi conform listei de prezenţă.

La şedinţă a participat din partea Ministerului Justiţiei doamna Sofia Mariana Moţ – secretar de stat.
În urma examinării iniţiativei legislative, a documentelor ce o însoţesc, precum şi a opiniilor exprimate, membrii Comisiei au hotărât, cu unanimitate de voturi, adoptarea proiectului de Lege pentru ratificarea celui de-al treilea Protocol adiţional la Convenţia Europeană privind Extrădarea, deschis spre semnare la Strasbourg la 10 noiembrie 2010, semnat de către România la Viena la 20 septembrie 2012. 
În raport cu obiectul şi conţinutul său, proiectul de lege face parte din categoria legilor ordinare.

                            PREŞEDINTE,                                    SECRETAR,

             Eugen NICOLICEA                      Costel Neculai DUNAVA                                                
Consilier parlamentar,

Roxana David

